cyanic-selkie/wikianc huggingface dataset:
Μάχη του Σορ
Μάχη
Οι Πρώσοι τελικά εντόπισαν τους αντιπάλους τους και αποφάσισαν να επιτεθούν πρώτοι παρά τα εδαφικά πλεονεκτήματα των Αυστριακών. Ο Φρειδερίκος παρέταξε τον στρατό του σε στήλη και τον κατεύθυνε βόρεια όπου η μάχη άρχισε με κανονιοβολισμό των Αυστριακών εναντίον του πρωσικού ιππικού, καθώς περνούσε κάτω από τον λόφο. Έχοντας απώλειες από τα αυστριακά κανόνια, το ιππικό των Πρώσων παρατάχθηκε βόρεια του λόφου.
Το ιππικό του στρατηγού Μπούντενμπροκ, ξεκίνησε την επίθεση και εκδίωξε το αυστριακό ιππικό από το υπερυψωμένο έδαφος αλλά στην συνέχεια δέχθηκαν πυκνά πυρά από το αντίπαλο πεζικό και υποχώρησε. Την ίδια ώρα το πρωσικό πεζικό επιτίθονταν στον λόφο. Επίλεκτοι γρεναδιέροι βάδισαν κατευθείαν στις κάννες των κανονιών, αποδεκατιζόμενοι από συνδυασμένες ομοβροντίες κανονιών και μουσκέτων. Η δεύτερη γραμμή του πεζικού εφόρμησε μπροστά νικώντας τους Αυστριακούς γρεναδιέρους και κυριεύοντας την κορυφή του λόφου, βάζοντας τέλος στις βολές του αυστριακού πυροβολικού.
Στο μεταξύ το δεξιό πλευρό των Αυστριακών πολεμούσε την δική του μάχη καθώς οι Πρώσοι κινούνταν για να καταλάβουν το Μπούρκεσντορφ. Η πρωσική επίθεση παραλίγο αποτύχει εξαιτίας ακόμη μιας αυστριακής πυροβολαρχίας κοντά στο χωριό. Τελικά οι Πρώσοι τα κατάφεραν με αποτέλεσμα να προκληθεί ρήγμα στο αυστριακό κέντρο και οι Αυστριακοί να υποχωρήσουν.
Ο Φρειδερίκος ξεπέρασε την πιο δύσκολη κατάσταση μέχρι τότε στην καριέρα του, λέγοντας «Ήμουν μες στην σούπα μέχρι τα αυτιά».
Εξωτερικοί σύνδεσμοι
Κατηγορία:Πόλεμοι της Πρωσίας Κατηγορία:Ιστορία της Αυστρίας Κατηγορία:Πόλεμος της Αυστριακής Διαδοχής
Description de l’Égypte
Η Περιγραφή της Αιγύπτου (γαλλ. Description de l’Égypte) είναι γαλλική εικονογραφημένη πολύτομη έκδοση που παρουσίασε αρχαιολογικούς τόπους της Αιγύπτου και έδωσε το κύριο έναυσμα για τη δημιουργία της Αιγυπτιολογίας ως επιστήμης. Κυκλοφόρησε από το 1809 ως το 1829 και ο πλήρης τίτλος του ήταν «Περιγραφή της Αιγύπτου ήτοι συλλογή των παρατηρήσεων και ερευνών, όπως διενεργήθηκαν κατά τη διάρκεια της αποστολής του Γαλλικού Στρατού, δημοσιευμένα κατόπιν εντολής της Αυτού Μεγαλειότητας, Αυτοκράτωρος Ναπολέωντα του Μεγάλου» (γαλλ. Description de l’Égypte ou recueil des observations et des recherches qui ont été faites en Égypte pendant l'expedition de l'Armée Française publié par les ordres de Sa Majesté l’empereur Napoléon le Grand).
Ιστορική αναδρομή
thumb|right|250px|Ιερός ναός στις [[Φιλαί|Φιλές]] thumb|250px|Κεφαλή αγάλματος από τις Θήβες thumb|250px|Άποψη οικισμού στην όχθη του Νείλου Η εκστρατεία του Ναπολέοντα στην Αίγυπτο είχε απότερο σκοπό να ελευθερώσει τη χώρα από την κυριαρχία των Μαμελούκων Τούρκων, αλλά και να μετατρέψει την περιοχή σε περιφέρεια της Γαλλικής Αυτοκρατορίας, αυξάνοντας με αυτό τον τρόπο την αίγλη του αυτοκράτορα και την επιρροή της Γαλλίας στη Μεσόγειο. Ο Ναπολέων, που είχε μεγάλο ενδιαφέρον για τα μαθηματικά και τις επιστήμες γενικότερα, εκτός από γεωπολιτικούς, όρισε και επιστημονικούς στόχους, όπως είχε κάνει και παλαιότερα, το 1787, με την έκδοση του «Voyage en Egypte et en Syrie». Κατά τον 18ο αιώνα η μελέτη των γραμμάτων της Εγγύς Ανατολής είχε ανθίσει και στη Γαλλία. Το 1793 ιδρύθηκε η σχολή Ecole Publique της Εθνικής Βιβλιοθήκης, όπου διδάσκονταν αραβικά, τουρκικά και περσικά. Το 1795 ακολούθησε η ίδρυση του Institut National des Sciences et Arts, στο οποίο γινόταν και μελέτες. Με την έγκριση του Διευθυντήριου διατέθηκαν τα απαραίτητα κονδύλια για τους στρατιωτικούς, και επιστημονικούς στόχους της αποστολής: 215.000 λίβρες για επιστημονικό εξωπλισμό, καθώς και 25.000 λίβρες για την αγορά και τη μεταφορά ειδικής βιβλιοθήκης αποτελούμενης από 550 βιβλία, ιδιαίτερα επιλεγμένα από τον ίδιο τον Ναπολέωντα.
Η αποστολή ξεκίνησε τον Μάιο του 1798, με 35.000 στρατιώτες, συνοδευόμενους από 500 πολίτες, μεταξύ των οποίον 21 μαθηματικοί, 3 αστρονόμοι, 17 μηχανικοί, 13 φυσικοί επιστήμονες, 4 αρχιτέκτονες, 8 σκιτσογράφοι, 10 ανθρωπιστικοί επιστήμονες, 22 στοιχειοθέτες τυπογραφείου, καθώς και τύποι του λατινικού, ελληνικού και αραβικού αλφαβήτου. Πρώτη πόλη καταλήφθηκε το Κάιρο μετά από εξολοθρευτική νίκη του Ναπολέοντα εναντίον των Μαμαλούκων Τούρκων κοντά στις Πυραμίδες της Γκίζας. Εκεί ίδρυσε το 1798 το Αιγυπτιολογικό Ινστιτούτο (Ινστιτούτο της Αιγύπρου, Institut d'Égypte). Οι επιστήμονες της αποστολής έλαβαν την εντολή, να καταγράψουν όλες τις πτυχές της αιγυπτιακής ζωής, από την αρχαιότητα μέχρι σήμερα.
Οι εργασίες προχωρούσαν κάτω από σκληρές και αντίξοες κλιματικές και άλλες καθημερινές συνθήκες, χάριν στον ενθουσιασμό των νεαρών επιστημόνων και την καθοδήγηση του Ναπολέοντα. Τα αρχαιολογικά ευρήματα καταγράφονταν λεπτομερώς. Οι μελέτες περιελάμβαναν αρδευτικά συστήματα, τη γεωργική παραγωγή, και τα χειρωνακτικά επαγγέλματα. Στο μεταξύ οι μάχες συνεχίζονταν, και τελικά οι Γάλλοι εγκατέλειψαν τη χώρα στα τέλη του καλοκαιριού του 1801, ενώ ο Βοναπάρτης είχε προ πολού επιστρέψει στη Γαλλία. Οι Βρετανοί κατέσχεσαν τα ευρήματα - μεταξύ των οποίων και τη στήλη της Ροζέτας, επέτρεψαν όμως στους Γάλλους να πάρουν μαζί τους τις καταγραφές. Στο Παρίσι το υλικό αξιοποιήθηκε για δύο δεκαετίες και εκδόθηκε σε τόμους. 400 χαράκτες κατασκεύασαν 837 χαλκογραφίες και πάνω από 3000 εικόνες. Το υλικό συντάχθηκε σε πέντε κεφάλαια με αρχαιολογικά εύρήματα, τρια κεφάλαια με φυσική ιστορία, δύο για τη σύγχρονη Αίγυπτο και ένα κεφάλαιο με χάρτες, και εκδόθηκε σε ενέα τόμους που περιείχαν το κείμενο συν ένδεκα τόμους μεγάλου σχήματος με εικόνες.
Αξιολόγηση
Το πολύτομο αυτό έργο είχε τόσο μεγάλη απήχηση στο κοινό, που όλοι άρχισαν να απασχολούνται με την Αιγυπτολογία. Συγκρίθηκε με την Εγκυκλοπαίδεια του Ντιντερό. Ο Λουδοβίκος ΙΗΗ' τίμησε 70 συνεργάτες με το συνολικό ποσό των 100.000 Φράγκων.
Εξωτερικοί σύνδεσμοι
Κατηγορία:Αιγυπτιολογία
Ένωση Εργαζομένων Αγροτών
Η Ένωση των Εργαζομένων Αγροτών ήταν μια αντεπαναστατική πολιτική οργάνωση που προέκυψε από την Εξέγερση του Ταμπόφ το 1920, εν μέσω του Ρωσικού Εμφυλίου Πολέμου. Η οργάνωση καθοδηγούνταν από τον πρώην Σοσιαλ-Επαναστάτη πολιτικό Αλεξάντερ Αντόνοφ. Ο αυτό-διακηρυγμένος σκοπός της οργάνωσης, όπως πιστεύει ο Δρ Κοβάλσκι, ήταν “η ανατροπή των Κομμουνιστών-Μπολσεβίκων”.
Εξωτερικοί σύνδεσμοι
Κατηγορία:Πολιτικά κόμματα της Ρωσικής Επανάστασης
Ο Μπρανκαλεόνε σταυροφόρος
Η ταινία Ο Μπρανκαλεονέ σταυροφόρος (ιταλ. Brancaleone alle crociate) είναι κωμωδία παραγωγής 1968 σε σκηνοθεσία Μάριο Μονιτσέλι με πρωταγωνιστές τους Βιτόριο Γκάσμαν, Τζίτζι Προϊέτι, Πάολο Βιλάτζο, Στεφάνια Σαντρέλι, Λίνο Τόφολο και Αντόλφο Τσέλι.
Η ταινία αποτελεί σίκουελ του ''Οι γενναίοι του Μπρανκαλεόνε (L'armata Brancaleone) που σκηνοθέτησε ο Μονιτσέλι το 1966.
Υπόθεση
Ο Μπρανκαλεόνε (Βιττόριο Γκάσμαν) συνεχίζει τη δράση του, αυτή τη φορά δημιουργία μια νέα ομάδα κουρελήδων, τους οποίους πρόκειται να οδηγήσει στις Σταυροφορίες. Στο δρόμο προς την αναζήτηση του Ιερού Δισκοπότηρου, ο ιππότης ζει μεγάλες συγκινήσεις, σώζει τη ζωή της Πριγκίπισσας των Φράγκων, Μπέρτα (Μπέμπα Λόνκαρ), σώζει επίσης από την πυρά την Τιμπούρτσια ντα Πελότσε (Στεφάνια Σαντρέλι) μια νεαρή κοπέλα που κατηγορείται για μαγεία και χάνει όλους τους συντρόφους.
Πληροφορίες παραγωγής
Σίκουελ της ταινίας Οι Γενναίοι του Μπρανκαλεόνε που είχε προβληθεί το 1966. Οι επιρροές του Μονιτσέλι που συνεργάστηκε για μια ακόμη φορά με το δίδυμο Ατζενόρε Ινκρότσι και Φούριο Σκαρπέλι για τη συγγραφή του σεναρίου πηγάζουν από το σινεμά του Ίνγκμαρ Μπέργκμαν και του Λουίς Μπουνιουέλ, με εμφανείς αναφορές στην Έβδομη Σφραγίδα (Det sjunde inseglet, 1957) του πρώτου και στον Σίμωνα της Ερήμου (Simón del desierto, 1965) του δευτέρου. Η ταινία είχε μικρότερη απήχηση στο κοινό σε σχέση με το Οι Γενναίοι του Μπρανκαλεόνε (L'armata Brancaleone).
Εξωτερικοί σύνδεσμοι
Κατηγορία:Ιταλικές ταινίες Κατηγορία:Ταινίες του 1970 Κατηγορία:Ιταλόφωνες ταινίες Κατηγορία:Κομέντια αλ'ιταλιάνα Κατηγορία:Ιταλικές ιστορικές ταινίες
Εθνοσυνέλευση στο Μπόρακ
Η Εθνοσυνέλευση στο Μπόρακ (σερβικά: Скупштина у Борку), ήταν μία εθνική συνέλευση των Σέρβων επαναστατών κατά των Οθωμανών που έγινε στις 15 Αυγούστου 1802 στο χωριό Μπόρακ.
Μετά τη νίκη των Σέρβων στη Μάχη του Ιβάνκοβατς ο Καραγιώργης Πέτροβιτς συγκάλεσε τη συνέλευση που έθεσε τις πρώτες βάσεις της εξουσίας στις απελευθερωμένες περιοχές. Οι συμμετέχοντες στη συνέλευση αναφέρεται ότι ήταν πάνω από χίλιοι.
Κατά τη γενική συνέλευση έγινε συζήτηση για την προμήθεια στρατιωτικών αναγκών, για την πληρωμή των στρατιωτών-μισθοφόρων, την καλύτερη οργάνωση της κυβέρνησης και τα δικαστήρια, για την αποκατάσταση των κατεστραμμένων εκκλησιών και μοναστηριών και για τις ανάγκες των άλλων ανθρώπων.
Ωστόσο από τα πιο σημαντικά συμπεράσματα της Συνέλευσης στο Μπόρακ είναι η απόφαση για τη δημιουργία του διοικητικού συμβουλίου των Σέρβων, το οποίο αποτελείται από έναν πρόεδρο, 12 μέλη και γραμματέα, ο οποίος θα αναλάβει τη φροντίδα της οργάνωσης των δικαστηρίων, αστυνομικές και διοικητικές αρχές. Η συνέλευση εξέλεξε τους πρώτους έξι συμβούλους και για την προεδρία του Συμβουλίου διορίστηκε ο πρωθιερέας Ματέια Νενάντοβιτς. Με διάταξη το Συμβούλιο εγκαταστάθηκε στο μοναστήρι Βολιάβτσα.
Πηγές
Κατηγορία:Εθνοσυνελεύσεις στη Σερβία Κατηγορία:Πρώτη Σερβική εξέγερση
Σπειρανθές το σπειροειδές
μικρογραφία|Σπειρανθές το σπειροειδές (Spiranthes spiralis) Περιοχή Αργαλαστής, Πήλιο, Μαγνησία, 3-11-2007 Το Σπειρανθές το σπειροειδές (Spiranthes spiralis) με κοινή ονομασία πλεξούδα, ανήκει στην οικογένεια Ορχεοειδή (ORCHIDACEAE) και κατανέμεται σε Ευρώπη, Ασία και Βόρεια Αφρική. Στην Ελλάδα, παρά το γεγονός ότι δεν το συναντάμε εύκολα, κατανέμεται σχεδόν σ’ όλη την επικράτεια. Το όνομα του γένους προέρχεται από το "σπείρα” και “άνθος”, με αναφορά στο σπειροειδές σχήμα της ταξιανθίας, το όνομα του είδους επαναλαμβάνει το σπειροειδές σχήμα της ταξιανθίας. Τα φύλλα είναι τοποθετημένα σε ρόδακα στη βάση του φυτού. Η ταξιανθία είναι σχετικά πυκνή με 6-30 λευκά μικρά άνθη. Ανθίζει από το Σεπτέμβριο μέχρι και το Νοέμβριο και είναι η τελευταία ορχιδέα του έτους που ανθίζει, σηματοδοτώντας έτσι την έναρξη του φθινοπώρου.
Εξωτερικοί σύνδεσμοι
Κατηγορία:Ελληνική χλωρίδα Κατηγορία:Ορχεοειδή
Κύπελλο Ελλάδας καλαθοσφαίρισης ανδρών 1984-1985
To Κύπελλο Ελλάδος καλαθοσφαίρισης ανδρών 1984-85 ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου, όπως και στην Γ΄ φάση (των 32), όπου μετείχαν και οι ομάδες της Α΄ Εθνικής. Από τη Δ΄ φαση (των 16) η κλήρωση έγινε πανελλήνια. Ο τελικός διεξήχθη στις 9 Μαΐου 1985 στο Στάδιο Ειρήνης και Φιλίας, με αντιπάλους τον Παναθηναϊκό και τον Άρη Θεσσαλονίκης. Το κύπελλο Ελλάδος κατέκτησε ο Άρης Θεσσαλονίκης για πρώτη φορά στην ιστορία της διοργάνωσης.
Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
Πηγές
1985 Κατηγορία:Καλαθοσφαίριση το 1984 Κατηγορία:Καλαθοσφαίριση το 1985
Θάνατοι τον Απρίλιο του 2011
Θάνατοι σημαντικών προσώπων που έγιναν τον μήνα Απρίλιο του έτους 2011.
30 Απριλίου
04
Τα Αμαστριανού
Τα Αμαστριανού (λατιν. Amastrianum), τόπος που ονομάζεται επίσης Αγορά του Αμαστριανού (Forum Amastrianum) από τους σύγχρονους συγγραφείς, ήταν μία δημόσια πλατεία στη Μεσαιωνική Κωνσταντινούπολη. Χρησιμοποιήθηκε επίσης ως χώρος για δημόσιους ακρωτηριασμούς και εκτελέσεις· εξαφανίστηκε εντελώς μετά το τέλος της Ρωμαϊκής Αυτοκρατορίας.
Τοποθεσία
Η ακριβής τοποθεσία της πλατείας είναι άγνωστη: στο έργο Περί βασιλείου τάξεως, που γράφτηκε από τον Αυτοκράτορα Κωνσταντίνο Ζ΄ Πορφυρογέννητο (β. 913–959), η πλατεία βρισκόταν κατά μήκος του νότιου κλάδου της Μέσης Οδού (του κεντρικού δρόμου της Πόλης), μεταξύ του Φιλαδελφείου και της Αγοράς του Βοός, δύο σταθμών των αυτοκρατορικών πομπών που προέρχονταν από το Μεγάλο Παλάτιο και κατευθύνονταν προς το δυτικό τμήμα της πόλης. Εξαιτίας αυτού, τα Αμαστριανού θα έπρεπε να βρισκόταν στην κοίτη του Λύκου, ποταμού ανάμεσα στον Έβδομο και τον Τρίτο λόφο της Κωνσταντινούπολης, στο μέσο μεταξύ των σύγχρονων γειτονιών Σεχζαντέμπασι και Ακσαράι. Σύμφωνα με άλλη πηγή, η πλατεία βρισκόταν σε μία πεδιάδα στη νότια πλαγιά του Τέταρτου λόφου της Κωνσταντινούπολης, περίπου όπου διασταυρώνονται οι σύγχρονοι οδοί Ατατούρκ και Σεχζαντέμπασι. Διοικητικά περιλαμβανόταν στην Ένατη Περιφέρεια της πόλης.
Ιστορία
Καμία Ρωμαϊκή πηγή δεν ορίζει άμεσα τα Αμαστριανού ως αγορά (forum), αλλά από τη χρήση του τόπου είναι σαφές ότι ήταν μία δημόσια πλατεία. Το όνομά της προήλθε από την πόλη Άμαστρι (σύγχρονη Αμάσρα) της Παφλαγονίας (μια περιοχή στην ακτή της Μαύρης Θάλασσας στη βόρεια και κεντρική Μ. Ασίας), ή επειδή κάποιος από εκείνη την πόλη -που είχε έρθει στην Κωνσταντινούπολη για επιχειρήσεις- σκοτώθηκε εδώ, ή επειδή ήταν τόπος εκτέλεσης των παραβατών, και οι Παφλαγόνες είχαν τη φήμη ότι είναι εγκληματίες. Σύμφωνα με την Patrologia Latina, η πλατεία διεκοσμείτο από δύο αγάλματα, ενός Παφλαγόνα και ενός σκλάβου του, και τα δύο πάντα καλυμμένα με σκουπίδια και περιττώματα. Πράγματι, η γειτονιά είχε πολύ κακή φήμη και γνώρισε πολλές εκτελέσεις. Εδώ ο Μιχαήλ Γ΄ (β. 842-867) άφησε να καεί το σώμα τού εικονομάχου Κωνσταντίνου Ε΄ (β. 741-775), αφού πρώτα το εκταφίασε· και ο Βασίλειος Α΄ (β. 867–886) έκαψε τους σκλάβους, που είχαν σκοτώσει τον κύριό τους. Το 932 ο Ρωμανός Α΄ Λεκαπηνός (β. 920–944) άφησε εδώ να καεί στην πυρά ο σφετεριστής Βασίλειος ο Χαλκόχειρ, ο οποίος είχε παρουσιαστεί ως Κωνσταντίνος Δούκας και ηγήθηκε εξέγερσης στη Βιθυνία. Επίσης κατά τη Ρωμαϊκή εποχή τα Αμαστριανού ήταν το κέντρο του εμπορίου αλόγων στην πόλη.
Αρχιτεκτονική
μικρογραφία| Ένα χάλκινο μέτρο Μόδιου (Modius) (4ου αι.). Το ασημένιο πρότυπο που εκτίθετο στην Αγορά του Αμαστριανού, έμοιαζε με αυτό.
Μπετονκούρ-λε-Μπροτ
Το Μπετονκούρ-λε-Μπροτ (γαλλικά: Betoncourt-lès-Brotte) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Τα Αμαστριανού
Αρχιτεκτονική
Η αγορά θεωρείται ότι είχε ορθογώνιο σχήμα. Ήταν διακοσμημένη με διάφορα ειδωλολατρικά αγάλματα: μεταξύ αυτών, ένα του Δία ως Ήλιου και ένα του κοιμώμενου Ηρακλή. Επιπλέον, ομάδες χελωνών και πουλιών και 16 αγάλματα παπιών στόλιζαν τον τόπο. Η πλατεία οριοθετείτο από ένα μαρμάρινο κιγκλίδωμα, του οποίου οι μικροί κίονες ήταν στολισμένοι με ημισελήνους. Η παράξενη διακόσμηση, μαζί με τη χρήση της ως τόπου εκτέλεσης, έκανε να εξαπλωθεί μεταξύ του λαού η πεποίθηση ότι τα Αμαστριανού κατοικείτο από δαιμόνια.
Σύμφωνα με το έργο Παραστάσεις Σύντομαι Χρονικαί (Ρωμαϊκός οδηγός της πόλης που γράφτηκε τον 8ο ή 9ο αιώνα), στην πλατεία βρισκόταν επίσης το κτήριο με το όνομα Μόδιον (λατιν. "Modius"). Αυτό ήταν κτισμένο μπροστά από το σπίτι κάποιου Κρατερού, είχε ένα κεντρικό σχέδιο με κίονες και ένα τόξο με μία πυραμίδα στην κορυφή. Το κτίριο φύλασσε ένα αργυρό δείγμα του μόδιου, της μεγαλύτερης μονάδας ρωμαϊκής μέτρησης ξηρών, που χρησιμοποιείτο πιο πολύ στο εμπόριο σιτηρών. Το υπόδειγμα που εκτίθετο, υποτίθεται ότι αντιπροσώπευε το πρότυπο αυτής της μονάδας στη Ρωμαϊκή Αυτοκρατορία. Επίσης η πρόσοψη του μνημείου εκοσμείτο με δύο χάλκινα χέρια σε δόρατα. Αυτά προειδοποιούσαν τους εμπόρους σιταριού να μην εξαπατούν χρησιμοποιώντας ψεύτικα μέτρα, αλλιώς στους απατεώνες θα κοβόταν το δεξί τους χέρι. Όπως συνέβη τον 5ο αιώνα σε δύο ναυτικούς, που κατηγορήθηκαν ότι είχαν εξαπατήσει τον Αυτοκράτορα, όταν του πώλησαν δημητριακά. Η τοποθεσία του μνημείου δεν ήταν τυχαία: η πλατεία βρισκόταν κοντά σε δύο συγκροτήματα horrea (αποθηκών) που σχετίζονται με την προμήθεια σιτηρών από την Αίγυπτο και τη nnona (διανομή) στους απόρους. Οι αποθήκες ήταν οι Horrea Alexandrina και η Horrea Theodosiana, όπου και οι δύο τοποθετούνται κοντά στο λιμάνι του Ελευθερίου στην Προποντίδα. Ο Μόδιος είχε ανεγερθεί από τον Αυτοκράτορα Βαλεντινιανό Α ' (β. 364-375), ο οποίος εισήγαγε αυτό το πρότυπο στην Κωνσταντινούπολη. Ένα άγαλμά του, που τον παριστά να φέρει ένα μόδιο, βρισκόταν κάτω από το θησαυροφυλάκιο του μνημείου. Με την πάροδο των ετών ξεχάστηκε το αρχικό νόημα των χάλκινων χεριών και ο τόπος εχρησιμοποιείτο για να τιμωρήσει τους εγκληματίες, συχνά μέσω ακρωτηριασμού.
Μπετονκούρ-λε-Μπροτ
Παραπομπές
Κατηγορία:Κοινότητες της Ωτ-Σον
Τα Αμαστριανού
Πηγές
Κατηγορία:Πλατείες της Βυζαντινής Κωνσταντινούπολης
Μπετονκούρ-Σαιν-Πανκράς
Το Μπετονκούρ-Σαιν-Πανκράς (γαλλικά: Betoncourt-Saint-Pancras) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Αμφιφανείς αστέρες
Ως αμφιφανείς αστέρες και κατ΄ επέκταση αμφιφανείς αστερισμοί, χαρακτηρίζονται αντίστοιχα οι αστέρες και οι αστερισμοί που κατά τη διάρκεια του 24ώρου μπορούν περιορισμένα να παρατηρηθούν, δηλαδή μόνο για κάποιο χρόνο που βρίσκονται πάνω από τον ορίζοντα του τόπου παρατήρησης. Οι κύκλοι απόκλισής των τέμνουν αυτόν και επομένως παρουσιάζουν ημερινό και νυκτερινό τόξο. Οι αμφιφανείς αστέρες αποτελούν την ενδιάμεση κατάσταση των χαρακτηριζομένων αειφανών και αφανών αστέρων. Συνεπώς αμφιφανείς αστέρες είναι όσοι έχουν ομώνυμη ή ετερώνυμη απόκλιση δ, αλλά όμως μικρότερη των 90° - φ.
Έτσι από μεν το Ζενίθ θα διέρχονται οι αστέρες των οποίων η απόκλιση (δ) είναι ομώνυμη του πλάτους (φ), του παρατηρητή, και ίση προς αυτό, ενώ από το Ναδίρ, λόγω συμμετρίας, θα διέρχονται οι αστέρες των οποίων η απόκλιση (δ) είναι ίση και ετερώνυμη του πλάτους (φ).
Σημειώνεται ότι αστέρες μηδενικής απόκλισης λέγονται εκείνοι που κινούνται επί του ουράνιου ισημερινού (όπως ο Ήλιος στις ισημερίες) που ανατέλλουν ακριβώς στην Ανατολη και δύουν ακριβώς στη Δύση με ίσο ημερινό και νυκτερινό τόξο δηλαδή 12 ώρες υπέρ και 12 ώρες υπό τον ορίζοντα. Εξ αυτού γίνεται αντιληπτό ότι οι αμφιφανείς που έχουν απόκλιση ομώνυμη του πλάτους του παρατηρητή, παρουσιάζουν ημερινό τόξο μεγαλύτερο του νυκτερινού και αντίθετα με ετερώνυμο πλάτος μεγαλύτερο το νυκτερινό έναντι του ημερινού.
Κατηγορία:Αστέρες Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
Διοργανώσεις Ε.Π.Σ. Κέρκυρας 2015–16
Για την περίοδο 2015–16, η Ένωση Ποδοσφαιρικών Σωματείων Κέρκυρας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κέρκυρας.
Η πρωταθλήτρια ομάδα της ΕΠΣ Κέρκυρας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, παίρνει τα αρχιίδια μου
Πρωτάθλημα
Η δομή του πρωταθλήματος της Ε.Π.Σ. Κέρκυρας είναι η εξής:
Α1 Κατηγορία
Πριν την έναρξη της σεζόν ο ΑΟ Σιναράδων έπαυσε την λειτουργία του. Στην θέση του ανέβηκε η περυσινή ηττημένη της δεύτερης φάσης των play off ανόδου Α κατηγορίας, Κέρκυρα ΠΟ/Corfu FC.
Η κορυφαία κατηγορία του πρωταθλήματος απαρτίζεται από 14 συλλόγους. Οι 2 τελευταίοι υποβιβάζονται στην Α' κατηγορία. Οι ομάδες από την 9η-12η θέση συμμετέχουν σε αγώνες κατάταξης από όπου θα προκύψει και η τρίτη ομάδα που θα υποβιβαστεί. 4 αγωνιστικές πριν το τέλος, ο Αστέρας Πετριτή κατέκτησε μαθηματικά το πρωτάθλημα. Corfu FC, Ηρακλής Αγίων Δέκα και η ηττημένη των μπαράζ Ομόνοια Γαστουρίου υποβιβάστηκαν.
Πηγή: ΕΠΣ Κέρκυρας
Play Out
Με νίκη του γηπεδούχου,χωρίς παράταση,η διαδικασία ολοκληρώνεται.Σε ισοπαλία ή νίκη του φιλοξενούμενου γίνεται δεύτερο παιχνίδι σε ουδέτερο γήπεδο.Νικητής είναι όποιος έχει τους περισσότερους βαθμούς στα 2 αυτά παιχνίδια.Αν υπάρχει ξανά ισοπαλία μετράει η καλύτερη θέση της κανονικής διάρκειας.Ο νικητής παραμένει στην κατηγορία ενώ ο ηττημένος πάει στην δεύτερη φάση.
Α΄ Κατηγορία
Μετά την άνοδο της Κέρκυρα ΠΟ/Corfu FC εξαιτίας της παύσης λειτουργίας του ΑΟ Σιναράδων,ανέβηκε ο περυσινός ηττημένος της δεύτερης φάσης των play off ανόδου της Β κατηγορίας, ΑΟ Βασιλάτικα.
Play Off
Ισχύουν οι ίδιοι κανόνες με την παραπάνω κατηγορία.Ο Αχιλλέας Νυμφών κέρδισε στα Play Off την 3η θέση ανόδου στην κορυφαία κατηγορία.Ο ΑΟ Παξών ανεβαίνει μόνο σε περίπτωση ανόδου του πρωταθλητή ΕΠΣ Κέρκυρας.
Play Out
Ισχύουν οι ίδιοι κανόνες με την παραπάνω κατηγορία.
Β΄ Κατηγορία
Στη Β' κατηγορία το 2015-16 συμμετέχουν συνολικά 17 ομάδες, 9 στον Βόρειο και 8 στο Νότιο όμιλο. Οι ομάδες σύμφωνα με την προκήρυξη παίζουν 3 γύρους στον βορρά και 4 γύρους στον νότο. Τρεις ή τέσσερις ομάδες θα ανέβουν κατηγορία, οι δύο πρωταθλητές και μία ή δύο ακόμα ομάδες που θα προκύψουν από αγώνες κατάταξης μεταξύ των δευτεραθλητών και τριταθλητών των ομίλων.
2 ομάδες δεν κατέβηκαν σε σχέση με πέρυσι.Ο Άρης Μέσης που έδωσε παίχτες στον Ηρακλή Αγίων Δέκα και ο Αλκίνοος.
Στις 31 Αυγούστου ήθελε ο ΑΟΚ Κέρκυρα,μετά την αποβολή του από την Superleague,να κατεβάσει την Κ-17 στο πρωτάθλημα με το καταστατικό του ΑΟ Πεντατίου.Η γνωμοδότηση της ΕΠΟ ήταν αν συμφωνούν όλες οι ομάδες του ομίλου που θα συμμετείχε,τότε θα μπορούσε να λάβει μέρος.Δεν συμφωνούσαν όλα τα σωματεία και δεν έλαβε μέρος. Έγινε άλλη μια προσπάθεια για συμμετοχή αλλά και πάλι δεν έγινε δεκτή.
ΓΕ Θιναλίου και ΑΟ Μεσογγής ήταν οι νικήτριες των ομίλων τους και η ΓΕΘ κατέκτησε και τον άτυπο τίτλο της πρωταθλήτριας στον μεταξύ τους αγώνα κατάταξης.
Βόρειος Όμιλος
Πηγή: ΕΠΣ Κέρκυρας
Νότιος Όμιλος
Πηγή: ΕΠΣ Κέρκυρας
Υπερπρωταθλητής
Έγινε αγώνας για φιλανθρωπικό σκοπό μεταξύ των 2 πρωταθλητών ομίλων για την ανάδειξη του πρωταθλητή της κατηγορίας.Ο αγώνας έγινε στις 24 Απριλίου 2016 στο Αθλητικό Κέντρο της Ε.Π.Σ.Κ..
ΓΕ Θιναλίου-ΑΟ Μεσογγής 3-2
Play Off ανόδου
Οι ομάδες παίζουν χιαστί.Ο αγώνες είναι διπλοί.Οι πρώτοι αγώνες έγιναν στις 20,21 Απριλίου 2016 ενώ οι επαναληπτικοί στις 24,27 Απριλίου 2016.
Κεραυνός Δραγωτινών - Αστέρας Σπαρτύλα 2-0
Αστέρας Σπαρτύλα - Κεραυνός Δραγωτινών 1-0
Βέλος Βελονάδων - Ποσειδώνας Βιταλάδων 1-1
Ποσειδώνας Βιταλάδων - Βέλος Βελονάδων 0-0
Νοκ άουτ αγώνας σε ουδέτερο γήπεδο.Ο νικητής ανεβαίνει κατηγορία ενώ ο ηττημένος ανεβαίνει σε περίπτωση ανόδου του πρωταθλητή ΕΠΣ Κέρκυρας.Ο αγώνας έγινε στις 7 Μαίου 2016.
Ποσειδώνας Βιταλάδων - Κεραυνός Δραγωτινών 1-2
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κέρκυρας.
1η αγωνιστική
Οι αγώνες έγιναν στις 12,13,16,22,23,30 Σεπτεμβρίου 2015.
Βόρειος όμιλος
Εθνικός Περουλάδων - Νέοι Κ19 ΠΑΕ ΑΟ Κασσιώπη/Κέρκυρα 2-4
Βέλος Βελονάδων - Οδυσσέας Αυλιωτών 0-3
Αστέρας Σπαρτύλα - ΑΕ Καναλίων 0-1
Αστέρας Λιαπάδων - ΑΟ Λύκοι 2-1
Κεραυνός Ποταμού - Αυγερινός Βαλανειού 1-0
ΑΟ Κοντοκαλίου - ΑΕ Φαιάκων 2-1
Αχιλλέας Νυμφών - Ποσειδώνας Αγίου Μάρκου 3-0
Θιναλιακός Αχαράβης - Κένταυρος Αρίλλα 6-1
Νότιος όμιλος
Αστέρας Μωραϊτίκων - Κρόνος Αργυράδων 0-3
ΟΦ Αγίου Ματθαίου - ΑΕ Λευκίμμης 0-4
Αετός Κουσπάδων - Όλυμπος Κέρκυρας 1-6
Άρης Κέρκυρας - Κεραυνός Δραγωτινών 1-0
ΑΟ Παξοί - ΑΟ Βασιλάτικα 1-1 (1-2 παρ.)
Βολίδα Κάτω Γαρούνα - Ομόνοια Γαστουρίου 1-0
Αναγέννηση Περιβολίου - Ατρόμητος Στρογγυλής 2-1
ΑΟ Κάβος - Ηρακλής Αγίων Δέκα 2-0
ΑΟ Μεσογγής - Κέρκυρα ΠΟ/Corfu FC 0-3
ΑΠΣ Μπενίτσες - Μέγας Αλέξανδρος 4-1
Χωρίς αγώνα:Αστέρας Πετριτή
2η αγωνιστική
Οι αγώνες έγιναν στις 14 και 15 Οκτωβρίου 2015.
Βόρειος όμιλος
Κεραυνός Ποταμού - Ολυμπιάδα Καρουσάδων 0-3
Χωρίς αγώνα:Αχιλλέας Νυμφών,ΑΟ Κοντοκαλίου,Οδυσσέας Αυλιωτών,Θιναλιακός Αχαράβης,Αστέρας Λιαπάδων,Νέοι Κ19 ΠΑΕ ΑΟ Κασσιώπη/Κέρκυρα
Νότιος όμιλος
ΑΟ Κάβος - Κέρκυρα ΠΟ/Corfu FC 4-3
Βολίδα Κάτω Γαρούνα - Αναγέννηση Περιβολίου 1-0
Κρόνος Αργυράδων - ΑΠΣ Μπενίτσες 2-0
Χωρίς αγώνα:Όλυμπος Κέρκυρας,ΑΟ Βασιλάτικα,ΑΕ Λευκίμμης,Άρης Κέρκυρας,Αστέρας Πετριτή
3η αγωνιστική
Οι αγώνες έγιναν στις 4,11 και 18 Νοεμβρίου 2015.
Βόρειος όμιλος
Ολυμπιάδα Καρουσάδων - ΑΟ Κοντοκαλίου 2-1
Αστέρας Λιαπάδων - Αχιλλέας Νυμφών 1-6
ΑΕ Καναλίων - Θιναλιακός Αχαράβης 0-1
Νέοι Κ19 ΠΑΕ ΑΟ Κασσιώπη/Κέρκυρα - Οδυσσέας Αυλιωτών 2-3
Νότιος όμιλος
ΑΟ Κάβος - Κρόνος Αργυράδων 1-3
Όλυμπος Κέρκυρας - ΑΕ Λευκίμμης 1-2
Άρης Κέρκυρας - ΑΟ Βασιλάτικα 2-0
Β φάση
Οι αγώνες είναι διπλοί.Οι πρώτοι αγώνες έγιναν στις 25 Νοεμβρίου 2015 ενώ οι επαναληπτικοί έγιναν στις 9 Δεκεμβρίου 2015.
ΑΕ Λευκίμμης - Θιναλιακός Αχαράβης 1-5
Θιναλιακός Αχαράβης - ΑΕ Λευκίμμης 1-2
Ολυμπιάδα Καρουσάδων - Αστέρας Πετριτή 2-2
Αστέρας Πετριτή - Ολυμπιάδα Καρουσάδων 2-1
Κρόνος Αργυράδων - Αχιλλέας Νυμφών 2-2
Αχιλλέας Νυμφών - Κρόνος Αργυράδων 0-3
Οδυσσέας Αυλιωτών - Άρης Κέρκυρας 3-0
Άρης Κέρκυρας - Οδυσσέας Αυλιωτών 0-1
Γ φάση
Οι αγώνες είναι διπλοί.Οι πρώτοι αγώνες έγιναν στις 20 Ιανουαρίου 2016 ενώ οι επαναληπτικοί στις 3 Φεβρουαρίου 2016.
Κρόνος Αργυράδων - Αστέρας Πετριτή 0-0
Θιναλιακός Αχαράβης - Οδυσσέας Αυλιωτών 3-3
Δ φάση
Η διοργάνωση ολοκληρώθηκε με τον τελικό στις 17 Φεβρουαρίου 2016. Κυπελλούχος αναδείχθηκε η ομάδα του Κρόνου Αργυράδων.
Σούπερ καπ
Το παιχνίδι ήταν ανάμεσα στον ΑΟ Σιναράδων και στον ΟΦ Αγίου Ματθαίου.Επειδή ο πρώτος αποσύρθηκε από τα πρωταθλήματα έγινε αντικατάσταση του με τον Αστέρα Πετριτή αρχικά. Τελικά ο αγώνας δεν έγινε καθόλου.
Εξωτερικοί σύνδεσμοι
Κατηγορία:Ε.Π.Σ. Κέρκυρας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Πολική απόσταση
Πολική απόσταση (ΡD ή Ρ) χαρακτηρίζεται στην αστρονομία και αστρονομική ναυτιλία η γωνιακή απόσταση ενός ουράνιου σώματος από τον ουράνιο πόλο και υπολογίζεται επί του ωρικού κύκλου. Αποτελεί το συμπλήρωμα της απόκλισής και μπορεί να μεταβληθεί από 0° έως 90°. Η πολική απόσταση ισούται με 90° μείον την απόκλιση του ουράνιου σώματος, δηλαδή ΡD = 90° ± δ, (+) για φ και δ ετερώνυμα και (-) για φ και δ ομώνυμα. Η πολική απόσταση ενός ουράνιου σώματος στον ουράνιο ισημερινό ισούται με 90°.
Ποδοσφαιρική Ομοσπονδία Μίεντελπαντ
Η Ποδοσφαιρική Ομοσπονδία Μίεντελπαντ (σουηδικά: Medelpads Fotbollförbund, Medelpads FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Μίεντελπαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.
Η ομοσπονδία έχει 46 μέλη και είναι υπεύθυνη για τη διεξαγωγή ποδοσφαιρικών διοργανώσεων και κυπέλλων σε χαμηλότερο επίπεδο. Η έδρα της βρίσκεται στο Σούντσβαλ και η πρόεδρός της είναι η Μαγκνταλένα Βάλγκρεν.
Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών: • 2
Διοργανώσεις κυπέλλου
Η Ομοσπονδία είναι υπεύθυνη για την διεξαγωγή των ακόλουθων κυπέλλων:
Eξωτερικοί σύνδεσμοι
Μίεντελπαντ
Μπετονκούρ-συρ-Μανς
Το Μπετονκούρ-συρ-Μανς (γαλλικά: Betoncourt-sur-Mance) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Σεντρίκ Μπακαμπού
{{Πληροφορίες ποδοσφαιριστή
Ο Σεντρίκ Μπακαμπού (γεννημένος στις 11 Απριλίου 1991 στο Βιτρί-συρ-Σεν) είναι Γάλλος ποδοσφαιριστής ο οποίος αγωνίζεται στην Αλ Νασρ Ριάντ. Αγωνίζεται κυρίως στην θέση του κεντρικού επιθετικού. Ο Μπακαμπού είναι διεθνής με τις ομάδες νέων της Γαλλίας και έχει εκπροωπήσει την χώρα του σε επίπεδο U-18 και U-19. Ήταν μέλος της ομάδας που κατέκτησε το Ευρωπαϊκό Πρωτάθλημα U-19 του 2010 στα πάτρια εδάφη. Την 1η Μαΐου 2010, ο Μπακαμπού αγωνίστηκε στον τελικό του Κυπέλλου Γκαμπαρντελά του 2010, ενώ πέτυχε τέρμα για την ομάδα του στο Σταντ ντε Φρανς. Η Σοσό, παρ'όλα αυτά, γνώρισε την ήττα στον συγκεκριμένο αγώνα με σκορ 4–3 στην διαδικασία των πέναλτι. Ο Μπακαμπού είχε, πρηγουμένως, πετύχει δύο τέρματα στη νίκη της ομάδας του στα ημιτελικά της διοργάνωσης.
Ο Μπακαμπού πραγματοποίησε το επαγγελματικό του ντεμπούτο στις 7 Αυγούστου 2010 στον εναρκτήριο αγώνα της ομάδας του για το πρωτάθλημα απέναντι στην Αρλ-Αβινιόν, μπαίνοντας ως αλλαγή σε μια νίκη με τελικό σκορ 2–1. Τον επόμενο μήνα, υπέγραψε το πρώτο του επαγγελματικό συμβόλαιο διάρκειας τριών ετών με την Σοσό μέχρι τον Ιούνιο του 2013.
Λογοθεραπεία
Λογοθεραπία είναι η επιστήμη που ασχολείται με τις διαταραχές λόγου, φωνής ομιλίας και μάσησης – κατάποσης σε παιδιά και ενήλικες, όποια κι αν είναι η αιτία αυτών των διαταραχών: νευρολογική, εξελικτική ή λειτουργική. Αποσκοπεί στην ανάπτυξη της εξωλεκτικής και λεκτικής επικοινωνίας, την καθαρότητα της ομιλίας και της φωνής και στην παραγωγή λόγου των βαρήκοων.
Έως 4 χρονών
Είναι γεγονός ότι κάθε παιδί είναι διαφορετικό και γι’ αυτό μπορεί να υπάρξει κάποια διακύμανση σχετικά με το χρόνο που κατακτά κάποια δεξιότητα, ωστόσο ο μέσος όρος σημαίνει κάτι και ειδικά αν έχει περάσει εξάμηνο και το παιδί δεν παρουσιάζει πρόοδο, τότε θα πρέπει να υπάρξει προβληματισμός.
Διαταραχές λόγου
Φαινομενολογικά θα μπορούσαμε να έχουμε την παρακάτω ταξινόμηση των διαταραχών του λόγου:
Τραυλισμός
Ως τραυλισμός χαρακτηρίζεται η διαταραχή στη ροή του λόγου και εμφανίζεται με ασυντόνιστες κινήσεις του μυϊκού συστήματος, της αναπνοής, της φωνής και της άρθρωσης, ενώ παρουσιάζεται στην αρχή ή τη μέση του λόγου σαν επανάληψη συλλαβών, φθόγγων και λέξεων ή σαν ένα επίμονο κόμπιασμα σε έναν φθόγγο.
Δεν έχει εξηγηθεί ακόμα σαφώς η αιτία του, που πιθανότατα είναι ο συνδυασμός διαφόρων παραγόντων και φαινομένων παρά ένας απλός παράγοντας, μια απλή αιτία. Οι παράγοντες αυτοί μπορεί να είναι γενετικοί ή περιβαλλοντικοί, όπως προβλήματα στο σπίτι, άγχος, προβλήματα στο σχολείο.
Συνήθως κάνει την εμφάνιση του στην παιδική ηλικία, μεταξύ τριών και πέντε ετών και στο μέγιστο των περιπτώσεων νωρίτερα της συμπλήρωσης των οκτώ ετών. Πέντε στα εκατό παιδιά θα παρουσιάσουν έναν τραυλισμό σε κάποια στιγμή της ζωής τους, αλλά τα περισσότερα περιστατικά θεραπεύονται ενώ μόνο το 1% των ενηλίκων τραυλίζει. Ο τραυλισμός είναι 4 φορές συχνότερος στα αγόρια από ότι στα κορίτσια. Επίσης οικογένεια που έχει άτομο που τραυλίζει έχει αυξημένες πιθανότητες να παρουσιαστεί το ίδιο πρόβλημα και σε άλλα μέλη της.
Πότε είναι φυσιολογικός ο τραυλισμός; Σε κάποιο βαθμό «φυσιολογικές» δυσρυθμίες εμφανίζονται στην ομιλία μικρών παιδιών κατά τη διάρκεια της γλωσσικής και φωνολογικής τους ανάπτυξης. Καθώς οι αρθρωτικές και γλωσσικές ικανότητες των παιδιών εξελίσσονται με την ηλικία και την πάροδο του χρόνου, το ίδιο συμβαίνει και με την εύρυθμη ομιλία. Επομένως, για μικρά παιδιά τα οποία εμφανίζουν δυσρυθμίες στην ομιλία τους είναι κάποιες φορές δύσκολο να καθοριστεί, εάν αυτές είναι «φυσιολογικές» ή εάν αποτελούν χαρακτηριστικά τραυλισμού.
Ο ρόλος του λογοπαιδικού
Ο λογοπαιδικός είναι ο επιστήμονας που ενημερώνει, αξιολογεί και ενισχύει τις δεξιότητες του λόγου, ενώ παράλληλα προσπαθεί να αποτρέψει την επιδείνωση των δυσλειτουργιών που επιφέρουν οι νευρολογικές αυτές παθήσεις που εκδηλώνονται σε παιδιά και ενήλικες.
Μαθησιακές δυσκολίες
Σήμερα, ο όρος «μαθησιακές δυσκολίες» χρησιμοποιείται για να περιγράψει ένα αρκετά μεγάλο σύνολο διαταραχών που μειώνουν την ικανότητα ενός ατόμου να επικοινωνήσει ή να μάθει.
Ο όρος «μαθησιακές δυσκολίες» πρωτοεμφανίστηκε το 1962 στην βιβλιογραφία της ειδικής αγωγής από τον Samuel Kirk (Hammill, 1990). Από τότε έχει αναπτυχθεί ένα μεγάλο σύνολο ορισμών ανάλογα με την κυρίαρχη αντίληψη κάθε εποχής σχετικά με τη φύση των μαθησιακών δυσκολιών. Πρόκειται για μια διαδικασία που δεν έχει περατωθεί ακόμη αφού η επιστημονική κοινότητα βρίσκεται σε μια διαρκή προσπάθεια για βελτίωση του ορισμού.
Σύμφωνα πάντως με έναν ευρέως αποδεκτό από την επιστημονική κοινότητα ορισμό, “οι μαθησιακές δυσκολίες είναι ένας γενικός όρος που αναφέρεται σε μια ανομοιογενή ομάδα διαταραχών οι οποίες εκδηλώνονται με σημαντικές δυσκολίες στην πρόσκτηση και χρήση ικανοτήτων ακρόασης, ομιλίας, ανάγνωσης, γραφής, συλλογισμού ή μαθηματικών ικανοτήτων. Οι διαταραχές αυτές είναι εγγενείς στο άτομο και αποδίδονται σε δυσλειτουργία του κεντρικού νευρικού συστήματος και μπορεί να υπάρχουν σε όλη τη διάρκεια της ζωής. Προβλήματα σε συμπεριφορές αυτοελέγχου, κοινωνικής αντίληψης και κοινωνικής αλληλεπίδρασης μπορεί να συνυπάρχουν με τις μαθησιακές δυσκολίες, αλλά δεν συνιστούν από μόνα τους μαθησιακές δυσκολίες. “(Hammill, 1990).
== Φωνολογική Επίγνωση == Μελέτες έχουν δείξει ότι σε πολλά παιδιά οι αναγνωστικές δυσκολίες μπορούν να αποτραπούν, εάν διαγνωσθούν νωρίς τα ελλείμματα στον τομέα των φωνολογικών δεξιοτήτων και εφαρμοστεί εξατομικευμένη παρέμβαση για την ανάπτυξη αυτών των δεξιοτήτων.
Πηγές
Κατηγορία:Θεραπευτικές αγωγές Κατηγορία:Ειδική Αγωγή
Παροικιά
Η Παροικιά, επίσης γνωστή ως Παρκιά, είναι η πρωτεύουσα (χώρα) και ο κύριος λιμένας της Πάρου. Λέγεται και Πάρος, ή Χώρα Πάρου. Ο πληθυσμός της το 1971 αριθμούσε 1.955 κατοίκους, το 1981 ήταν 2.716 , το 1991 ήταν και. Στην τελευταία απογραφή (2001) έφθασαν τους 4.522 κατοίκους. Κατά την απογραφή του 2021 ο πληθυσμός του Δήμου Πάρου ήταν 14.296 κάτοικοι (σε όλο το νησί). Σήμερα η Παροικιά αποτελεί έδρα του μοναδικού στη νήσο Δήμου, του Δήμου Πάρου. Ο κάτοικος της Παροικιάς λέγεται Παροικιώτης-ισσα, ή Παρκιανός -ή, (Παριανός), ή Χωραΐτης -τισσα.
Θέση
left|150px|thumb|Ο Ανεμόμυλος της Παροικιάς, στον προβλήτα του λιμένος της
Η Παροικιά είναι κτισμένη στη θέση της αρχαίας πόλης, στον ανατολικό μυχό του δυτικού ομώνυμου όρμου της νήσου όπου και εκτείνεται προς τις παρυφές λόφου σε υψόμετρο μέχρι 10 μ. στη κορυφή του οποίου δεσπόζει η Μονή των Αγίων Αναργύρων. Τα τελευταία χρόνια παρουσιάζει μια ραγδαία ανάπτυξη στους γύρω λόφους προσπαθώντας να διατηρήσει τόσο την κυκλαδική αρχιτεκτονική, όσο και τη γραφικότητα και το τοπικό της χρώμα.
Από τις διάφορες ανασκαφές που έχουν γίνει μέχρι σήμερα, αρκετά πλούσιες σε ευρήματα, διαφαίνεται ότι η Παροικιά κατοικείται αδιάλειπτα από την αρχαιότητα μέχρι σήμερα, με συνέπεια η ιστορία της να ξεκινά από τα βάθη των αιώνων.
Το 1922 μετά τη Μικρασιατική Καταστροφή στο νησί εγκαταστάθηκαν οικογένειες Μικρασιατών προσφύγων. Οι Μικρασιάτες ενσωματώθηκαν και εμπλούτισαν την τοπική κοινωνία πολιτιστικά και οικονομικά. Οι Μικρασιάτες που εγκαταστάθηκαν στην Πάρο ανανέωσαν τη γεωργία η οποία δεν ήταν συστηματικά ανεπτυγμένη στο νησί. Στην Παροικία εγκαταστάθηκαν οικογένειες Μικρασιατών δημιουργώντας τη συνοικία Προσφυγικά.
Κορυφαία εκδήλωση στη διάρκεια του Καλοκαιριού που γίνεται στην Παροικιά είναι το Δεκαπενταύγουστο στην εορτή της Παναγίας. Μια άλλη σπουδαία επίσης γιορτή είναι του Εμπορικού Συλλόγου Πάρου που γίνεται κάθε χρόνο, ανήμερα της Εορτής της Αναλήψεως στο εξωκλήσι του Αγίου Φωκά, του ομώνυμου βορειοδυτικού ακρωτηρίου του όρμου της Παροικιάς. Τη γιορτή αυτή είχαν ξεκινήσει πρώτοι οι καφετζήδες της Παρκιάς το 1929, που τότε τα καφενεία ήταν και μπακάλικα, κουβαλώντας από την παραμονή τραπεζοκαθίσματα, καζάνια και διάφορα τρόφιμα ενώ ανήμερα τη μεγάλη γιορτή οργανοπαίχτες με τσαμπούνες βιολιά και λαούτα συνόδευαν τους χορούς που στήνονταν μετά τη λειτουργία.
Αξιοθέατα
right|180px|thumb|Το αρχαίο ιερό κυκλικό μνημείο 320px|right|thumb|θέση Κριός
Εξωτερικοί σύνδεσμοι
Κατηγορία:Πάρος Κατηγορία:Κωμοπόλεις του νομού Κυκλάδων Κατηγορία:Λιμένες της Ελλάδας
Ιζνογκούντ
Ο Ιζνογκούντ (Iznogoud) είναι γαλλική σειρά κόμικ που δημιουργήθηκε από τον σεναριογράφο Ρενέ Γκοσινί και τον σχεδιαστή Ζαν Ταμπαρί. Το όνομα της σειράς είναι λογοπαίγνιο στην αγγλική γλώσσα (η λέξη "Ιznogoud" είναι γαλλική προφορική έκδοση της φράσης "He is no good", που στα ελληνικά σημαίνει "είναι άχρηστος") και αναφέρεται στον κεντρικό χαρακτήρα της. Η σειρά έχει μεταφραστεί σε πολλές γλώσσες, συμπεριλαμβανομένων και των ελληνικών.
Τα γεγονότα λαμβάνουν μέρος κυρίως στη Βαγδάτη, αλλά και στις γύρω περιοχές, ενώ δεν λείπουν καθόλου και τα ταξίδια στο χρόνο. Ο Ιζνογκούντ είναι ο Μεγάλος Βεζίρης του χαλιφάτου κι έχει βάλει ως μοναδικό στόχο στη ζωή του να εκθρονίσει τον Χαρούν Ελ Πουσάχ (Haroun El Poussah, εμπνευσμένος από τον διάσημο Χαρούν αλ-Ρασίντ), ο οποίος και είναι ο Χαλίφης. Ο Ιζνογκούντ επαναλαμβάνει συνεχώς τη φράση "Θέλω να γίνω χαλίφης στη θέση του χαλίφη!" ("Je veux devenir calife à la place du calife!"). Ο Ιζνογκούντ έχει επίσης στο πλάι του έναν πιστό και ελαφρώς ηλίθιο (αν και όχι και τόσο ηλίθιο μερικές φορές) βοηθό, ονόματι Ντιλά Λαράτ (σε κάποιες μεταφράσεις Μπλιαχ Χαχάτ ), ο οποίος τον βοηθά στην προσπάθεια εκπλήρωσης των σχεδίων του.
Η συνεργασία των Γκοσινί και Ταμπαρί είχε ως αποτέλεσμα μια σειρά κόμικ με πολύ έξυπνα σενάρια, αρκετά λογοπαίγνια και αναχρονισμούς, πολλή χιουμοριστική διάθεση και μια προσωπική ιδιαιτερότητα στα σκίτσα. Στην προσπάθειά του να γίνει χαλίφης της Βαγδάτης, ο Ιζνογκούντ επιστρατεύει μάγους, τζίνι, στρατιώτες, χαλιά, μαγικά φίλτρα και λυχνάρια, έως και ανθρώπους που έφτασαν από το μέλλον. Όλα τα χαρακτηριστικά που έκαναν διάσημο το ταλέντο του Γκοσινί στο Αστερίξ εμφανίζονται και στο Ιζνογκούντ.
Μετά τον θάνατο του Γκοσινί το 1977, ο Ταμπαρί αποφάσισε να συνεχίσει μόνος του τη σειρά. Η κυριότερη διαφορά σε σχέση με το παρελθόν, αφορά το μέγεθος των ιστοριών. Ενώ ο Γκοσινί έγραφε πολλές μικρές ιστορίες για κάθε τεύχος (περίπου 4), ο Ταμπαρί άρχισε να δημιουργεί μία μεγάλη ιστορία σε κάθε τεύχος, πιο πολύπλοκη σεναριακά, αλλά και σχεδιαστικά.
Παραπομπές
Κατηγορία:Γαλλικά κόμικς Κατηγορία:Κόμικς που έγιναν σειρές κινουμένων σχεδίων Κατηγορία:Κόμικς που έγιναν ταινίες Κατηγορία:Κόμικς που έγιναν τηλεοπτικές σειρές Κατηγορία:Σατιρικά κόμικς Κατηγορία:Χαρακτήρες που δημιουργήθηκαν από τον Ρενέ Γκοσινί
Κλίμακα Ρίχτερ
Η Κλίμακα Ρίχτερ είναι διαδεδομένη λογαριθμική κλίμακα μέτρησης της ενέργειας που εκλύεται κατά τη διάρκεια ενός σεισμού.
Ιστορικό
Η κλίμακα Ρίχτερ αναπτύχθηκε το 1935, στη Νότια Καλιφόρνια των ΗΠΑ από τον Αμερικανό φυσικό και σεισμολόγο Τσαρλς Ρίχτερ (Charles Francis Richter) και τον Γερμανό Μπένο Γκούτενμπεργκ (Beno Gutenberg).
Η κλίμακα αυτή, που φέρει προς τιμήν το όνομα του ενός των δημιουργών της, επινοήθηκε αρχικά για μέτρηση τοπικών σεισμών. Λόγω όμως της πρωτοτυπίας της, ορίσθηκε διεθνώς ως κλίμακα αναφοράς του μεγέθους όλων των σεισμών.
Μαργαρίτα Βιλλεαρδουίνου
Η Μαργαρίτα Βιλλεαρδουίνου (Marguerite de Villehardouin, 1266 - Φεβρουάριος 1315) μέλος του Οίκου των Βιλλεαρδουίνων ήταν Κυρία της Άκοβας και Διεκδικήτρια του Πριγκιπάτου της Αχαΐας (1307 - 1314) χάρη στα δικαιώματα του πατέρα της.
Κλίμακα Ρίχτερ
Ιστορικό
Μετά τη διεθνή καθιέρωση της κλίμακας, οι ίδιοι οι δημιουργοί της τη βελτίωσαν, ώστε να εξαλειφθούν οι περιορισμοί τόσο της απόστασης όσο και των τύπων των εν χρήσει σεισμογράφων. Δημιουργήθηκαν επίσης και νομογράμματα, με βάση τα οποία μπορεί να εξαχθεί απευθείας το μέγεθος ενός σεισμού με βάση ορισμένα χαρακτηριστικά του, όπως η χρονική διάρκεια και το πλάτος των δευτερευόντων σεισμικών κυμάτων.
Μαργαρίτα Βιλλεαρδουίνου
Βιογραφία
Ήταν η δεύτερη κόρη του Γουλιέλμου Β΄ Βιλλεαρδουίνος και της τρίτης συζύγου του Άννα Αγγελίνας, κόρης του Μιχαήλ Β' δεσπότη της Ηπείρου. Μεγαλύτερη αδελφή της ήταν η Ισαβέλλα Α΄ της Αχαΐας πριγκίπισσα της Αχαΐας. Το 1276 ο πατέρας της μοίρασε την Βαρωνία της Άκοβας, δίνοντας τα δύο τρίτα στη Μαργαρίτα ως γονικό και το κάστρο Ματαγκριφόν της βαρονίας, ενώ το υπόλοιπο ένα τρίτο το έδωσε στην Μαργαρίτα ντε Νεϊγύ. Η παραμονή της στο κάστρο πέρασε στη λαϊκή παράδοση, όπου μιλάει για το κάστρο της κυράς της Άκοβας, κόρης του Βιλλεαρδουίνου, της μονοβύζας, που πολεμούσε σαν Αμαζόνα: όπως και αυτές είχε κόψει το ένα στήθος της για να πολεμάει καλύτερα.
Κλίμακα Ρίχτερ
Βασικές αρχές
Ως «βαθμός 0» επελέγη συμβατικά η ασθενέστερη δόνηση που μπορούσε να καταγραφεί την εποχή που καθιερώθηκε η κλίμακα. Οι σύγχρονοι σεισμογράφοι καταγράφουν διαρκώς και ασθενέστερες δονήσεις από εκείνες που αρχικά είχαν επιλεγεί για να ορίσουν το «0» (οι οποίες ορίζονται με αρνητικές τιμές). Πρακτικώς, η ασθενέστερη δόνηση που μπορεί να υπάρξει είναι - 2,0 Ρίχτερ, που ισοδυναμεί με το σπάσιμο μίας πέτρας.
Μαργαρίτα Βιλλεαρδουίνου
Βιογραφία
Το 1294 παντρεύτηκε με τον Ισνάρ ντε Σαμπράν (Isnard de Sabran), γιο του κόμη του Αριάνο, ενός φεουδάρχη του βασιλείου της Νάπολης. Ωστόσο ο τελευταίος απεβίωσε το 1297, αφήνοντας μια κόρη, την Ισαβέλλα. Το 1299 παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου, που ήταν ηλικίας άνω των 60 ετών. Όταν αυτός απεβίωσε το 1304, ήρθε σε σύγκρουση με το γιο και κληρονόμο του Ιωάννη Ορσίνι για την κληρονομιά του.
Κλίμακα Ρίχτερ
Βασικές αρχές
Μία εμπειρική αντίληψη του βαθμού «1» της κλίμακας είναι η δόνηση που παράγεται από τη διέλευση ενός τρένου ή ενός ερπυστριοφόρου άρματος με μέση ταχύτητα σε άσφαλτο, ενώ βαθμός «2» είναι η δόνηση που αντιλαμβάνονται οι θεατές παρέλασης από διέλευση ίλης αρμάτων.
Μαργαρίτα Βιλλεαρδουίνου
Βιογραφία
Το 1314 πάντρεψε την κόρη της με τον Φερδινάνδο της Μαγιόρκας, που διεκδίκησε το πριγκιπάτο για λογαριασμό της συζύγου του, αλλά σκοτώθηκε στη Μάχη της Μανωλάδας. Για αυτόν τον γάμο δεν συγχωρήθηκε από το Συμβούλιο των βαρώνων (Κούρτη), που τη φυλάκισε στη Γλαρέντζα, όπου πέθανε το 1315.
Κλίμακα Ρίχτερ
Βασικές αρχές
Παρά τα παραπάνω, στη σύγχρονη πρακτική χρησιμοποιείται ένα πιο σωστά θεμελιωμένο μέτρο για το μέγεθος του σεισμού, η «σεισμική ροπή», η οποία παρέχει πολύ πιο ομοιόμορφη κλίμακα για το σεισμικό γεγονός.
Μαργαρίτα Βιλλεαρδουίνου
Οικογένεια
Η Μαργαρίτα παντρεύτηκε πρώτα τον Ισνάρ ντε Σαμπράν και είχε τέκνα:
Η κόρη της Ισαβέλλα με τη βοήθεια του Φερδινάνδου, συνέχισε τις διεκδικήσεις της μητέρας της στο πριγκιπάτο της Αχαΐας.
Κλίμακα Ρίχτερ
Μέγιστη δυνατή τιμή
Αν και η κλίμακα δεν έχει θεωρητικά ανώτατο όριο, οι 5 μεγαλύτεροι σεισμοί που έχουν καταγραφεί από το 1900 έως σήμερα (με πιο πρόσφατο, τον σεισμό 9,0 - 9,1 Ρίχτερ στο Σεντάι της Ιαπωνίας στις 11 Μαρτίου 2011), κυμάνθηκαν ανάμεσα στην τιμή 9 έως και 9,5 της κλίμακας. Μολονότι σε κάποια έργα επιστημονικής φαντασίας έχουν αποτυπωθεί και ακόμη μεγαλύτεροι, όπως στην τηλεταινία καταστροφής «10.5» του 2004, που δείχνει έναν υποθετικό σεισμό μεγέθους 10,5 Ρίχτερ, στην πραγματικότητα δεν υπάρχει τόσο μεγάλο σεισμογόνο ρήγμα στη Γη για να προκαλέσει κάτι τέτοιο.
Μαργαρίτα Βιλλεαρδουίνου
Οικογένεια
Έπειτα παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου· δεν απέκτησε απογόνους.
Κλίμακα Ρίχτερ
Μέγιστη δυνατή τιμή
Πρακτικώς, οι σεισμοί στη Γη δεν μπορούν να ξεπεράσουν την τιμή 9,5 της κλίμακας. Ο λόγος είναι ότι οι βράχοι δεν μπορούν να αντέξουν περισσότερη ενέργεια από το όριο θραύσης, χωρίς να σπάσουν. Επομένως, το ποσοτικό μέγεθος του σεισμού εξαρτάται αποκλειστικά από το μέγεθος των πετρωμάτων που υπέστησαν θραύση, δηλαδή πόσα χιλιόμετρα μήκος είχε το σεισμογόνο ρήγμα που δημιουργήθηκε, απελευθερώνοντας σεισμική ενέργεια κατά τη θραύση. Ο ισχυρότερος σεισμός που έχει καταγραφεί ποτέ, ήταν ο Μεγάλος σεισμός της Βαλδίβια στη Χιλή, στις 22 Μαΐου 1960, μεγέθους 9,5 R και προκλήθηκε από το μεγαλύτερο σε μήκος ενιαίο ρήγμα του πλανήτη, μήκους 1.500 χιλιομέτρων (σχεδόν 1.000 μιλίων), στο οποίο τα πετρώματα υπέστησαν διάρρηξη στο μεγαλύτερο μέρος τους κατά μήκος 1.000 χιλιομέτρων.
Μαργαρίτα Βιλλεαρδουίνου
Πηγές
Κατηγορία:Βαρωνέσσες του Πριγκιπάτου της Αχαΐας Κατηγορία:Βαρωνία της Άκοβας Κατηγορία:Πριγκίπισσες της Αχαΐας Κατηγορία:Οίκος των Βιλλεαρδουίνων
Κλίμακα Ρίχτερ
Διαφορές από την κλίμακα Μερκάλι
Η κλίμακα Ρίχτερ δεν θα πρέπει να συγχέεται με την κλίμακα Μερκάλι, που προσδιορίζει όχι το μέγεθος, αλλά την ένταση του σεισμικού φαινομένου σε ορισμένη τοποθεσία και, επομένως, εξαρτάται από το μέγεθος, την απόσταση από το επίκεντρο του σεισμού, το υπέδαφος και από παράγοντες που επηρεάζουν τη διάδοση των σεισμικών κυμάτων. Επίσης, αφού η κλίμακα Μερκάλι προσμετρά τις επιπτώσεις ενός σεισμικού φαινομένου, δεν ενδείκνυται για μετρήσεις σε ακατοίκητες ή αραιοκατοικημένες περιοχές.
Εξωτερικοί σύνδεσμοι
Κατηγορία:Σεισμολογία Κατηγορία:Κλίμακες Κατηγορία:Μονάδες μέτρησης
Ακκαδική γλώσσα
Η Ακκαδική γλώσσα (lišānum akkadītum) ήταν αρχαία γλώσσα (κλάδος της ευρύτερης ομάδας Αφροασιατικών γλωσσών) και ομιλείτο στην αρχαία Μεσοποταμία, ιδιαίτερα από τους Ασσυρίους και τους Βαβυλωνίους. Στη γραπτή εκδοχή της χρησιμοποιείτο η σφηνοειδής γραφή, σύστημα γραφής που προέκυψε από τη Σουμεριακή γλώσσα, μια μη-σημιτική γλώσσα. Το όνομά της προέκυψε από την πόλη Ακκάδ, ένα μεγάλο κέντρο του Μεσοποταμιακού πολιτισμού.
Διάλεκτοι της γλώσσας
Τα Ακκαδικά διαιρούνται σε διαλέκτους βασισμένες σε ιστορικά και γεωγραφικά κριτήρια:
Ακκαδική φιλολογία
Ανάμεσα στα έργα που γράφτηκαν στην Ακκαδική σφηνοειδή συγκαταλέγονται το Έπος του Γκιλγκαμές και το Έπος του Ατράχασι.
Εξωτερικοί σύνδεσμοι
Κατηγορία:Αρχαίες γλώσσες Κατηγορία:Σημιτικές γλώσσες Κατηγορία:Εξαφανισμένες γλώσσες της Ασίας Κατηγορία:Ακκαδική αυτοκρατορία
Καλημέρα (αποσαφήνιση)
Ο όρος Καλημέρα μπορεί να έχει της εξής έννοιες: